ຊາວທິເບດຄົນນຶ່ງ ເສຍຊີວິດ ຍ້ອນເອົາໄຟເຜົາຕົນເອງ (ວີດິໂອ) 
ຊາຍອາຍຸ 49 ປີ ຄົນນັ້ນ ໄດ້ເອົາໄຟເຜົາຕົນເອງ ໃນວັນອາທິດວານນີ້ ຢູ່ນອກໂຮງສາຍ ຮູບເງົາແຫ່ງນຶ່ງ ໃນແຂວງ Gansu.
ຊາຍຊາວທິເບດຄົນນຶ່ງເສຍຊີວິດ ລຸນຫລັງທີ່ໄດ້ເອົາໄຟຈູດ ເຜົາຕົນເອງ ໃນອັນທີ່ເປັນຄັ້ງຫລ້າສຸດຂອງການເຜົາຕົນເອງ ທີ່ມີມາຢ່າງຕໍ່ເນື່ອງ ເພື່ອປະທ້ວງການປົກຄອງຂອງຈີນໃນ ເຂດທິເບດນັ້ນ ພວກທີ່ເຫັນເຫດການກ່າວຕໍ່ວີໂອເອພະແນກພາສາທິເບດວ່າ ຊາຍອາຍຸ 49 ປີ ຄົນນັ້ນ ໄດ້ເອົາໄຟເຜົາຕົນເອງໃນວັນອາທິດ ວານນີ້ ຢູ່ນອກໂຮງສາຍຮູບເງົາ ແຫ່ງນຶ່ງ ໃນແຂວງ Gansu ທາງພາກຕາເວັນຕົກສຽງເໜືອຂອງປະເທດ ມີຊາວທິເບດຫລາຍກວ່າ 100 ຄົນແລ້ວ ທີ່ໄດ້ເອົາໄຟເຜົາຕົນ ເອງນັບແຕ່ປີ 2009 ເປັນ ຕົ້ນມາ ເພື່ອປະທ້ວງອັນທີ່ພວກເຂົາ ເຈົ້າເອີ້ນວ່າ ການປາບປາມ ຂອງຈີນຕໍ່ວັດທະນະທໍາ ແລະບ້ານ ເກີດເມືອງນອນຂອງພວກເຂົາເຈົ້າ ຈີນໄດ້ປະຕິເສດການກ່າວຫານັ້ນ ແລະເວົ້າວ່າການ ປະທ້ວງແບບສະລະຊີບດັ່ງກ່າວ ແມ່ນເປັນພຶດຕິການກໍ່ການຮ້າຍ